

CRNA GORA

ZAVOD ZA ŠKOLSTVO

Predmetni program

**SAVREMENI BALET**

V i VI razred osnovne baletske škole

Podgorica

2018.

**SADRŽAJ**

[**A. NAZIV PREDMETA 3**](#_Toc493602395)

[**B. ODREĐENJE PREDMETA 3**](#_Toc493602396)

[**C. CILJEVI PREDMETA 4**](#_Toc493602397)

[**D. POVEZANOST SA DRUGIM PREDMETIMA I MEĐUPREDMETNIM TEMAMA 4**](#_Toc493602398)

[**E. OBRAZOVNO-VASPITNI ISHODI PREDMETA 5**](#_Toc493602399)

[V RAZRED 5](#_Toc493602402)

[VI RAZRED 6](#_Toc493602403)

[**F. DIDAKTIČKE PREPORUKE ZA REALIZACIJU PREDMETA 8**](#_Toc493602409)

[**G. PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA 9**](#_Toc493602410)

[**H. VREDNOVANJE OBRAZOVNO – VASPITNIH ISHODA 9**](#_Toc493602411)

[**I. USLOVI ZA REALIZACIJU PREDMETA (STRUČNA SPREMA I LITERATURA) 9**](#_Toc493602412)

# NAZIV PREDMETA

**SAVREMENI BALET**

# ODREĐENJE PREDMETA

Predmet Savremeni balet omogućava učenicima da upoznaju osnovne elemente savremenog plesnog izraza i ovladaju tehnikom njihovog pravilnog izvođenja. Bavljenje ovom tehnikom doprinosi aktivnom razvoju mišićne snage, poboljšanju motorike, fizičke spretnosti, izdržljivosti, tačnosti, brzine. Uz to, kod učenika se razvija plesna memorija, veći stepen koordinacije, koncentracije i kontrole cijelog tijela, obogaćuje se plesna leksika i razvija svijest o grupnoj igri, saradnji. Važan segment predmeta predstavlja improvizacija, putem koje se razvija kreativnost, scenska izražajnost i potreba za izražavanjem vlastitih misli i osjećanja, sredstvima savremenog plesa. Predmet Savremeni balet doprinosi kvalitetnijem cjelovitom razvoju učenika – tjelesnom i mentalnom, posebno emocionalnom, intelektualnom, kreativnom i umjetničkom.

Predmet se izučava u osnovnoj baletskoj školi, u V i VI razredu.

|  |  |  |  |  |  |  |
| --- | --- | --- | --- | --- | --- | --- |
| Razred | Sedmični broj časova | Ukupni broj časova | Obavezni dio  (80-85%) | Otvoreni dio  (15 do 20%) | Teorijska nastava  (TN) | Vježbe i ostali vidovi |
| V | 2 | 68 | 80% | 20% | 10% | 90% |
| VI | 2 | 62 | 80% | 20% | 10% | 90% |

U organizaciji nastave Savremenog baleta treba imati na umu da je planiranje, preplitanje i realizacija ishoda prisutna na svim časovima. Na pojedinim časovima moguća su, ponekad i nužna, kombinovanja dva ili više obrazovno-vaspitnih ishoda, u skladu sa interesovanjima/mogućnostima učenika, a po procjeni nastavnika.

Priroda predmeta i njegov cilj – razvoj vještina, određuje značajnu prevagu broja časova vježbi u odnosu na broj časova teorijske nastave.

# CILJEVI PREDMETA

Predmet Savremeni balet treba da omogući da se kod učenika:

* razvija tehnika izvođenja savremenog baleta;
* razvija scenska izražajnost, muzikalnost, ritmičnost ;
* razvije veći stepen koordinacije, kontrole i autokorekcije forme pokreta;
* postave kvalitetne osnove za dalje izgrađivanje tehnike savremene igre;
* razvije umijeće primjene stečenih znanja u scenskoj igri – koreografiji;
* razvija pozitivna sliku o sebi, izgrađuje samomotivacija i razvija nezavisnost;
* razvija socijalna interakcija, kroz saradnju - stvaralački rad u grupi;
* razvija disciplina i koncentracija u radu, prilikom realizacije praktičnih zadataka koji zahtijevaju visok stepen usredsređenosti;
* razvijaju kompetencije za rješavanje problema, sposobnost donošenja odluka, odgovornost;
* razvijaju vještine kritičkog mišljenja kroz procjenjivanje vlastitog rada/postignuća i postignuća drugih.

# POVEZANOST SA DRUGIM PREDMETIMA I MEĐUPREDMETNIM TEMAMA

Predmet Savremeni balet je u direktnoj korelaciji sa predmetima Klasican balet, Kreativna igra i Karakterne igre. Takođe, ovaj predmet je u tijesnoj vezi i sa predmetom Klavir, s obzirom na to da je muzika neizostavan dio nastave na igračkim predmetima i važan element tokom samog izvođenja plesnih zadataka, tako da njeno poznavanje bitno utiče na uspješnu realizaciju ciljeva, predviđenih za ovaj predmet. Veza među navedenim predmetima i podudaranje, u većoj ili manjoj mjeri, njihovih ciljeva, doprinosi efikasnijem usvajanju znanja i osposobljavanju učenika za njihovu primjenu, odnosno uspješnijoj realizaciji postavljenih ishoda za svaki od predmeta.

U isto vrijeme, kako se, tokom nastavnog procesa na predmetu Savremeni balet kod učenika podstiče razvoj važnih osobina ličnosti (radoznalost, kreativnost, samopouzdanje, odgovornost, sposobnost prevazilaženja prepreka, upornost) i socijalno-emocionalnih vještina (razumijevanje sopstvenih, ali i tuđih emocija, empatija, spremnost na saradnju i uvažavanje drugačijeg mišljenja, uz tolerantno ophođenje), kao i pozitivnog i odgovornog odnosa prema vlastitom zdravlju i sigurnosti, kao i zdravlju i sigurnosti drugih, izvjesno je da ovaj predmet doprinosi i ostvarenju brojnih međupredmetnih tema.

# OBRAZOVNO-VASPITNI ISHODI PREDMETA

# V RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da upozna funkciju tijela i njegovih djelova u savremenom baletu.*** |
| **Ishodi učenja**  Tokom učenja učenik će moći da:  - usvoji nove elemente na parteru i na sredini sale;  - razumije i opiše pravila tačnog izvođenja;  - izvodi vježbe tehnički pravilno i muzikalno;  - razvija mišićnu snagu, izdržljivost, spretnost i koncentraciju. |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi:**  * vježbe na podu, u svim položajima i oblicima (ležeći, sjedeći); * vježbe za težinu i ravnotežu; * vježbe za ravnomjerne pokrete; * vježbe za reflex; * vježbe za jačanje mišića leđa i ruku; * vježbe za pokrete glave i očiju; * vježbe za opuštanje i grčenje (napetost) cijelog tijela.  1. **Aktivnosti učenja**   Učenici :  - izvode poznate elemente u bržem tempu (vježbaju/postižu koordinaciju i spretnost);  - izvode poznate elemente u dužem trajanju (vježbaju/postižu izdržljivost, kondiciju);  - usvajaju i uvježbavaju nove elemente;  - prate uputstva, poštuju pravila izvođenja, vježbaju.   1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da izvede jednostavne tehničke elemente i kombinacije.*** |
| **Ishodi učenja**  Tokom učenja učenik će moći da:  - ovlada jednostavnim koracima, okretima i skokovima;  - razumije značaj pravilnog disanja i primjenjuje ga;  - razumije značaj pojedinca u grupnoj igri ;  - pamti i izvodi kombinacije u kojima se smjenjuju različiti tempo-ritmički zahtjevi;  - istražuje mogućnosti upotrebe glasa u igri. |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi**  * razni oblici trčanja i hodanja – na poluprstima, na petama, najkraćim i najdužim koracima; * mali skokovi – sa dvije noge na jednu, sa dvije na dvije, sa jedne na jednu, sa jedne na istu nogu (može i sa okretom, sa čučnjem, sa upotrebom glasa); * kotrljanje, valjanje, puzanje, okretanje; * usklađivanje disanja sa pokretom, disanja sa glasom; * imitacija; * stimulisanje kreativnosti i osjećajnosti; * vježbanje plesne memorije - ponavljanje kratkih ritmičkih sekvenci, sa upotrebom glasa; * usklađenost sa grupom - krug, kolona, vrsta; * istraživanje pokreta, mirovanja, zvuka, tišine; * vježbe sa rekvizitom; * svjesna upotreba prirodne I i II pozicije nogu.  1. **Aktivnosti učenja**   Učenici:   * vježbaju korake, okrete i skokove, poštujući pravila izvođenja; * upoznaju se sa novim oblicima vježbi, u kojima, osim tijela, koriste glas, rekvizitu, tišinu; * imitiraju druge učenike, ili poznate ljude, životinje; * uskladjuju svoje pokrete sa ostalim učenicima (kontrolišu prostorne formacije, tempo, dužinu koraka) .      1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
|  |

# VI RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da tehnički pravilno i muzikalno izvede zadate elemente i kombinacije.*** |
| **Ishodi učenja**  Tokom učenja učenik će moći da:   * unaprijedi sposobnost kontrole pokreta i korištenja prostora; * ovlada tehnikom pravilnog disanja, tokom igre; * razumije osnovne plesne i muzičke zakonitosti; * koristi terminologiju savremenog baleta; * razvija sposobnost kritičke procjene sopstvenog postignuća u radu; * aktivno učestvuje u grupnom radu, sarađuje. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**  * veća kontrola pokreta; * sinhronizovani pokreti u kombinaciji sa asinhronim pokretima; * vježbe za kontrolisanje prostora ; * vježbe za jednostavnije korake (pas de bourrée, echappé, pas de chat, changement, balancé); * kontrola prirodnih pozicija nogu – III i IV; * disanje i pokret – usklađivanje; * improvizacija na zadatu muziku sa određenim sadrzajem; * vježbe za jednostavne, realistične pantomimske pokrete; * ples sa perkusijama, sa udaranjem o pod, sa svojim glasom – improvizovati.  1. **Aktivnosti učenja**   Učenici:   * vježbaju poznate i usvajaju i nove elemente, poštujući pravila izvođenja; * vježbaju kontrolisanje prostora – individualno kretanje suprotstavljaju drugom individualnom kretanju, ili u grupama; * ispituju mogućnosti pantomime; * improvizuju, sa zadatim uputstvima; * analiziraju I komentarišu sopstveno izvođenje.  1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da izvede kraće plesne numere, koristeći tehniku savremenog baleta kao sredstvo izraza***. |
| **Ishodi učenja**  Tokom učenja učenik će moći da:   * ovlada sposobnošću da uskladi pokret i jednostavne muzičke elemente – ritam, melodiju, dinamiku, tempo; * razumije razlike u kvalitetu pokreta; * ovlada korištenjem prostora, kao individua i u grupi; * koriste pokret kao sredstvo neverbalnog izraza; * koristi tijelo kao instrument u plesnoj improvizaciji – grupnoj i pojedinačnoj; * razvija scensku izražajnost, kroz izvođenje kraćih etida na sredini sale. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**  * složenije ritmičke kombinacije; * skupljanje i istezanje tijela; * pokreti ruku (port de bras) kao izražajno sredstvo; * koraci i taktovi – poseban akcenat na predtakt; * korištenje kanona u pokretu; * razlikovanje kvaliteta pokreta – legato, staccato, slow motion, grub, nježan, dugačak, kratak i sl.; * podsticanje individualnosti u improvizaciji; * podsticanje grupnog rada u improvizaciji.  1. **Aktivnosti učenja**   *Ucenici*   * izvode ritmički složenije vježbe i kombinacije; * izvode istu kombinaciju na različite načine – sa promjenom akcenta, promjenom kvaliteta pokreta; * improvizuju – individualno i grupno; * stvaralački sarađuju sa drugim učenicima.      1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
|  |

# 

# DIDAKTIČKE PREPORUKE ZA REALIZACIJU PREDMETA

Osnovni oblik aktivnosti, kroz koje se realizuju ishodi učenja za predmet Savremeni balet je **izvođenje**. Putem izvođenja učenik reazlizuje zadatak, izrazava stepen razumijevanja i usvojenosti uputstava nastavnika i prezentira, u improvizaciji, sopstveni izraz pokretom. Pravilno izvođenje, osim razumijevanja, koncentracije i fizičke spretnosti, podrazumijeva preciznost i koordinaciju pokreta, kao i muzikalnost, odnosno usklađenost pokreta sa melodijom, tempom, ritmom i dinamikom, što zahtijeva pažljivo slušanje muzike. Izvođenje pojedinih elemenata je demonstriranje zadatih ili slobodnih pokreta, ali izvođenje kombinacija je i kreativni proces, jer kombinacija pokreta, kao kraća plesna cjelina, omogućava ispoljavanje vlastitog doživljaja muzike i nadahnutu interpretaciju plesnog zadatka. Dakle, izvođenje, kao aktivnost, u sebi sadrži demonstraciju tehničkih elemenata, ali i aktivno slušanje i lični doživljaj muzičkog materijala i, na koncu, interpretaciju, kao stvaralački čin, odnosno - igru.

Svaki novi čas podrazumijeva zagrijavanje tijela i obnavljanje gradiva usvojenog na prethodnom času, a tek potom usvajanje novih elemenata. Takođe, na drugoj godini obuke, obnavlja se, utvrđuje i dalje tehnički razvija material koji je usvojen u prethodnoj godini.

# PRILAGOĐAVANJE PROGRAMA NADARENIM UČENICIMA

Učenicima, koji pokazuju izuzetnu nadarenost treba zadati kompleksnije etide, omogućiti dodatnu nastavu, kao i prezentaciju rada pred publikom – putem internih i javnih nastupa.

# VREDNOVANJE OBRAZOVNO – VASPITNIH ISHODA

Nastavnik konstantno prati razvoj učenika i motiviše ih. Na kraju nastavne godine obavezno je polaganje završnog ispita. Rezultati ispita utiču na konačnu ocjenu.

|  |  |
| --- | --- |
| OCJENA | OPIS |
| Odličan (5) | Postiže visok nivo tehničke preciznosti u izvođenju elemenata, ističe se po kreativnosti, trudu i scenskoj izražajnosti. |
| Vrlo dobar (4) | Trudi se da pravilno izvede vježbe i postiže prilično visok nivo tehničke preciznosti u izvođenju najvećeg broja elemenata. |
| Dobar (3) | Trudi se da pravilno izvede vježbe i postiže srednji nivo tehničke preciznosti u izvođenju najvećeg broja elemenata. |
| Dovoljan (2) | Trudi se da pravilno izvede vježbe, ali postiže nizak nivo tehničke preciznosti u izvođenju pojedinih elemenata. |

# USLOVI ZA REALIZACIJU PREDMETA (STRUČNA SPREMA I LITERATURA)

1. **PROFIL I STRUČNA SPREMA NASTAVNIKA/NASTAVNICA I STRUČNIH SARADNIKA/SARADNICA**

Predmet predaje baletski pedagog - baletski igrač sa minimum deset godina scenskog iskustva ili diplomirani baletski pedagog.

1. **Materijalni uslovi**

Nastava se izvodi u baletskoj sali, koja mora da posjeduje:

* ogledala na širini jednog ili dva zida;
* baletski pod;
* štapove pričvršćene za zid ili mobilne štapove;
* klavir, A/V player.

Literatura:

1. Tufnel, M. i Crickmay, C. Body Space Image. Dance Books Ltd, 2006.
2. Никитин, В. Ю. Модерн-джаз танeц, Москва , Москва ГИТИС, 2000.

Predmetni program **SAVREMENI BALET** za V i VI razred osnovne baletske škole uradila je Komisija u sljedećem sastavu:

Sanja Garić, predsjednik

Viktorija Strugar, član

Tamara Vujošević - Mandić, član

*Prilikom izrade korišten je materijal:*

*Metodološko uputstvo za pisanje predmetnih programa zasnovanih na ishodima učenja, 2017. i važeća zakonska regulativa*

1. *Obrazovni program za predmet Plesna priprema, Republika Slovenija, Ministarstvo za obrazovanje, nauku i sport*

[**http://www.mizs.gov.si/fileadmin/mizs.gov.si/pageuploads/podrocje/glasba/pdf/plesna\_pripravnica\_ucni\_nacrt.pdf**](http://www.mizs.gov.si/fileadmin/mizs.gov.si/pageuploads/podrocje/glasba/pdf/plesna_pripravnica_ucni_nacrt.pdf)

1. *Obrazovni program za predmet Savremeni ples, Republika Slovenija, Ministarstvo za obrazovanje, nauku i sport*

[**http://www.mizs.gov.si/fileadmin/mizs.gov.si/pageuploads/podrocje/glasba/pdf/sodobni\_ples403-412.pdf**](http://www.mizs.gov.si/fileadmin/mizs.gov.si/pageuploads/podrocje/glasba/pdf/sodobni_ples403-412.pdf)